TCEB หนุนการเว้นระยะห่างทางสังคม ด้วยประชุมออนไลน์
เวลานี้หลายบริษัทให้พนักงานทำงานกันอยู่ที่บ้าน  เป็นการแสดงให้เห็นว่าบริษัทเอกชนไทยห่วงใยสุขภาพพนักงานของตัวเอง และให้ความร่วมมือเพื่อลดอัตราการติดเชื้อ COVID-19 
20 เม.ย. 2563

TCEB หนุนการเว้นระยะห่างทางสังคม ด้วยประชุมออนไลน์
เวลานี้หลายบริษัทให้พนักงานทำงานกันอยู่ที่บ้าน 
เป็นการแสดงให้เห็นว่าบริษัทเอกชนไทยห่วงใยสุขภาพพนักงานของตัวเอง
และให้ความร่วมมือเพื่อลดอัตราการติดเชื้อ COVID-19
เป็นอะไรที่น่าคิดเหมือนกัน หากทุกบริษัทเอกชน ยังให้พนักงานเดินทางมาทำงานที่ออฟฟิศ
ก็ไม่รู้ว่าตัวเลขผู้ติดเชื้อ COVID-19 จะเพิ่มมากขึ้นกว่าที่เป็นอยู่ขนาดไหน?
ในมุมกลับกัน การระบาดของไวรัส COVID-19
ก็ได้ทำให้หลายบริษัทต้องพบเจอกับความยากลำบากอย่างไม่เคยเกิดขึ้นมาก่อน
จนต้องปรับแผนแก้เกมธุรกิจกันแบบวันต่อวันเลยทีเดียว
เมื่อเป็นเช่นนี้ สิ่งที่ขาดไม่ได้เลยนั้นคือการ “ประชุม” 
เพราะถือเป็นช่วงเวลา ที่ทุกบริษัทต้องระดมไอเดียพนักงานทุกคน เพื่อผ่านพ้นวิกฤตินี้ไปให้ได้
และการประชุมที่เหมาะสมที่สุด ณ เวลานี้ คงต้องผ่านหน้าจอคอมพิวเตอร์และโทรศัพท์มือถือ
โดยมีสารพัด App ที่จะทำหน้าที่เป็นตัวกลางในการประชุม ให้เราเลือกใช้
โดยหนึ่งในองค์กรรัฐที่กำลังสนับสนุนเรื่องนี้อย่างจริงจัง
ก็คือ TCEB หรือ สำนักงานส่งเสริมการจัดประชุมและนิทรรศการ (องค์การมหาชน)
โดยภารกิจเร่งด่วนตอนนี้ ก็คือทำหน้าที่ประชาสัมพันธ์ กระตุ้นให้บริษัททั้งในและต่างประเทศ
หันมาประชุมออนไลน์ในยุคที่เราทุกคนกำลังใช้ชีวิตแบบ “เว้นระยะห่างทางสังคม”
ซึ่งนอกจากให้ความรู้เทคนิคการประชุมออนไลน์แล้วนั้น 
ทาง TCEB ยังมีการแนะนำสารพัด App มากมาย ที่มาช่วยให้การประชุมออนไลน์ไหลลื่น 
แล้ว App ไหนที่คนนิยมใช้ ตามมาดูกัน
หากเป็นบริษัทใหญ่ที่มีพนักงาน 500 - 1,000 คน 
ก็ต้องเป็น App Zoom ที่สามารถประชุมออนไลนได้ถึง 1,000 คน 
โดยปัจจุบันมีคนใช้ App นี้มากกว่า 5 แสนคนทั่วโลก 
เพราะมีจุดเด่นคือนอกจากใช้งานง่าย ยังมีสารพัดฟังก์ชันที่ทำให้การการประชุมสะดวกสบาย
 
โดย App นี้หากเราใช้ฟรีก็จะประชุมได้นานถึง 40 นาที 
แต่หากอยากใช้งานไม่มีสะดุดก็จะมีค่าบริการเริ่มต้นอยู่ที่ 481 บาท
ซึ่งเราสามารถดาวน์โหลดได้ทั้ง Android, iOS, และ ติดตั้งบนพีซี
แต่...หากไม่อยากเสียค่าบริการจะพึ่งพา App ไหนดี
Discord คือคำตอบ เพราะจากเดิมนั้นเป็น App ที่เหล่าเกมเมอร์จะไว้ใช้สนทนาระหว่างเล่นเกม 
จนเมื่อช่วงระบาดของ COVID-19 ทำให้ Jason Citron CEO ของบริษัทนี้
ประกาศว่า “เราอยากช่วยพวกคุณ ให้ก้าวผ่านวิกฤตินี้ไปด้วยกัน”
ซึ่งนอกจากเขาจะไม่เก็บค่าบริการแล้วนั้น ยังใจดีเพิ่มจำนวนผู้เข้าประชุมจากเดิม 10 คนมาเป็น 50 คน
ทีนี้เมื่อประชุมเสร็จ สิ่งที่เราต้องการต่อมาคือการ Vote ความคิดเห็นมติในที่ประชุม
ก็จะมี App ที่ชื่อ Poll Everywhere ที่จะมาช่วยตอบโจทย์ในเรื่องนี้
ที่สามารถจัดเก็บข้อมูลได้เป็นสัดส่วน แถมเวลาเอางานมาพรีเซนต์ในที่ประชุม ก็ทำให้คนอื่นเข้าใจข้อมูลของเราได้ง่าย
จริงๆ แล้วยังมี App อีกมากมายที่มาสนับสนุนการประชุมออนไลน์ให้มีประสิทธิภาพมากขึ้น 
อย่างเช่น ที่เรารู้จักกันดี Google Drive และ WeTranfer ที่แชร์ไฟล์เอกสารต่างๆ ให้เพื่อนร่วมงาน
และเวลาเดียวกันนี่เองแม้การจัดประชุมและการจัดงานต่างๆ ต้องยุติลงจากการระบาดของ COVID-19 
ซึ่งก็อาจดูเหมือนหน้าที่ TCEB ต้องหยุดชะงักตาม 
แต่ความจริงกลับไม่เป็นเช่นนั้น
เพราะวันนี้เราได้เห็นศูนย์ข้อมูลให้ความรู้ COVID-19 ของ TCEB 
ทำหน้าที่สื่อสารกับองค์กรบริษัทต่างๆ เเละผู้ประกอบการเช่น โรงแรม, ร้านอาหาร, ศูนย์ประชุมต่างๆ 
เพื่อปรับตัวในช่วงโรคระบาดนี้
แต่ก็อย่าลืมว่าเมื่อวันใดเชื้อร้าย COVID-19 ลาจากโลกใบนี้ 
แต่ก็ยังทิ้งความเสียหายในทุกธุรกิจมหาศาลอย่างประเมินค่าไม่ได้ 
เมื่อเรื่องเป็นเช่นนี้ TCEB เลยมีมาตราการเยียวยาหลังสิ้นสุดฝันร้ายนี้
ทั้งการ ออกนโยบายอัดฉีดเงินให้ผู้ประกอบการ เช่น โรงแรม, ร้านอาหาร และธุรกิจอื่นๆ 
ที่เกี่ยวข้องกับ อุตสาหกรรมไมซ์ (MICE) หรือ การจัดประชุมสัมมนา การเดินทางเพื่อเป็นรางวัล และการแสดงสินค้า รวมถึงงานเมกะอีเวนท์และเฟสติวัลต่างๆ
จนถึงจัดกิจกรรม Roadshow ไปยังประเทศต่างๆ ทั่วโลก
เชิญชวนนักธุรกิจเข้ามาทำธุรกิจในประเทศไทยเราให้มากขึ้น
เรื่องนี้นับเป็นกรณีศึกษาที่น่าสนใจไม่น้อย
เพราะเชื่อว่าหลายคนยังไม่รู้ว่าองค์กรอย่าง TCEB ที่ก่อตั้งมา 17 ปี 
ซึ่งทำหน้าที่ส่งเสริมอุตสาหกรรม MICE เช่นการจัดประชุม นิทรรศการ ทั้งในและต่างประเทศ
โดยปีที่ผ่านมา TCEB สร้างรายได้ให้แก่ประเทศไทยเรากว่า 5 แสนล้านบาท
จนเมื่อการระบาดของไวรัส COVID-19 ได้ทำให้การจัดประชุมและงานอีเวนต์ทุกรูปแบบถูกยกเลิกเกือบหมดในทุกๆ ประเทศทั่วโลก
TCEB กลับเลือกที่จะไม่อยู่เฉย เมื่อออกมาสนับสนุนและให้ความรู้แก่บริษัทไทยและต่างประเทศ
ในการจัดประชุมออนไลน์ ถึงภารกิจนี้จะไม่ได้สร้างรายได้ให้แก่องค์กรตัวเอง
แต่...เมื่อ DNA ที่ถูกปลูกฝังมาตั้งแต่ก่อตั้งองค์กรคือทำเพื่อประเทศชาติ
นี่จึงเป็นอีกหนึ่งภารกิจที่ TCEB พร้อมทำอย่างเต็มใจ 
ในช่วงที่ประเทศไทยและทั่วโลกกำลังเผชิญหน้ากับวิกฤติร้ายแรง
แล้วเมื่อสถานการณ์กลับมาปกติอีกครั้ง..
TCEB ก็จะกลับไปทำหน้าที่หลักของตัวเอง
นั้นคือนำพาอุตสาหกรรม MICE ของประเทศไทย ให้ก้าวขึ้นเป็นอันดับต้นๆ ในตลาดโลกนั่นเอง..
Reference
-สำนักงานส่งเสริมการจัดประชุมและนิทรรศการ (องค์การมหาชน) หรือทีเส็บ